**NJOFTIME PËR VENDE TË LIRA PUNE NË DPB**

* Shpalljen e vendeve vakante për konkurim në strukturat e Drejtorisë së Përgjithshme të Burgjeve.
* Kandidatët që aplikojnë për pozicionet civile duhet të plotësojnë kriteret bazë të mëposhtme:

1. **Kriteret e Përgjithshme që duhet të plotësojnë kandidati/ja janë si më poshtë:**
2. Të jetë shtetas shqiptar;
3. Të ketë zotësi të plotë për të vepruar;
4. Të zotërojë gjuhën shqipe, të shkruar dhe të folur;
5. Të jetë në kushte shëndetësore që e lejojnë të kryejë detyrën përkatëse;
6. Të mos jetë dënuar me vendim të formës së prerë për kryerjen e një krimi apo për kryerjen e një kundravajtjeje penale me dashje. Respektohen dispozitat e neneve 63 dhe 69 të ligjit Nr. 7895, datë 27.01.1995, “Kodi Penal i Republikës së Shqipërisë” i ndryshuar.
7. **Pozicionet e punës dhe kriteret e veçanta që duhet të plotësojë kandidati/ja janë si më poshtë:**
8. **Inspektor, Sektori Ndihmës pranë Drejtorit të Përgjithshëm**

**Kandidati/ja duhet të plotësojë kërkesat e veçanta si më poshtë:**

**Arsimi:** Të zotërojë diplomë të nivelit “Master Shkencor/Master Profesional” me 120 kredite dhe 2 vite akademike/ ose e barazvlefshme me to sipas legjislacionit të arsimit të lartë, në Shkenca Juridike/ Ekonomike/ Sociale. Edhe diploma e nivelit Bachelor duhet te jetë në të njëjtën fushë.

**Përvoja:** Të paktën 1 (një) vit përvojë pune në profesion.

**Tjetër:** Njohuri shumë të mira të: (i) Legjislacionit të Kodit të Punës dhe Kodit të Procedurave Administrative; (ii) Legjislacionit për funksionimin e institucionit dhe administratës shtetërore. Aftësi për të: (i) Përcaktuar objektiva, vendosur prioritete dhe respektuar afatet; (ii) Planifikuar, rishikuar dhe drejtuar punën; (iii) Organizuar burimet, komunikuar dhe prezantuar; (iv) Analizuar dhe përshtatur me metodat dhe procedurat e reja.

1. **Specialist (Ing/Ndërtim, Elektrik, Arkitekt), Sektori i Projekteve dhe Investimeve**

**Kandidati/ja duhet të plotësojë kërkesat e veçanta si më poshtë:**

**Arsimi:** Të zotërojë diplomë “Master Profesional/Master Shkencor” me 120 kredite dhe 2 vite akademike/ e barazvlefshme me to sipas legjislacionit të arsimit të lartë, në Inxhinieri Ndërtimi/Arkitekturë, Inxhinieri Elektrike. Edhe diploma “Bachelor” duhet të jetë në të njejtën fushë.

**Përvoja:** Të paktën 1 (një) vit eksperiencë pune në profesion.

**Tjeter:** Të ketë njohuri shumë të mira të: Legjislacionin e Kodit te Punes dhe akte të tjera nënligjore në zbatim të tij; Aktet ligjore dhe nënligjore në lidhje me organizimin dhe funksionimin e institucionit. Njohuri mbi rregullat dhe legjislacionit rregullat e prokurimit publik, Njohuri të gjuhës angleze dhe përdorimin e programeve kompjuterike. Aftësi për të përzgjedhur informacionin e nevojshëm ose materiale referuese të nevojshme, për të realizuar detyra që lidhen me fushën përkatëse të njohurive; aftësi shumë të mira organizative.

1. **Specialist (Ing.Mekanik), Sektori i Autotransportit (2 vende vakante)**

**Kandidati/ja duhet të plotësojë kërkesat e veçanta si më poshtë:**

**Arsimi:** Të zotërojë diplomë të nivelit “Master Profesional/Master Shkencor” me 120 kredite dhe 2 vite akademike/ e barazvlefshme me to sipas legjislacionit të arsimit të lartë”në Inxhinieri Mekanike. Edhe diploma “Bachelor” duhet të jetë në të njëjtën fushë.

**Përvoja:** Të paktën 1 (një) vit përvojë pune në profesion.

**Tjetër:** Të kenë njohuri: Aktet ligjore dhe nënligjore në lidhje me organizimin dhe funksionimin e institucionit, Udhëzimit Nr. 30 datë 27.12.2011 “Për Menaxhimin e Aktiveve në Njësisë e Sektorit Publik” i ndryshuar me Udhëzimin nr. 24, datë 07.12.2016, nr. 11 datë 06.05.2016 dhe nr. 20 datë 17.11.2014; njohuri të Ligjit Nr. 7961, datë 12.07.1995 “Kodi i Punës i Republikës së Shqipërisë” i ndryshuar; (iii) Metodat kërkimore që ndihmojnë në përgatitjen e raporteve bazike ose analitike. Aftësi për të: (i) Ofruar drejtim teknik: identifikuar dhe qartësuar çështje e dhënë mendime alternative të mbështetura në përvojën profesionale; (ii) Analizuar, komunikuar, prezantuar, si dhe për të pranuar metoda dhe procedura të reja.

1. **Teknik i Mesëm i Specialiteteve të Ndryshme (Mekanik Xhenerik/Elektroauto), Sektori i Autotransportit**

**Kandidati/ja duhet të plotësojë kërkesat e veçanta si më poshtë:**

**Arsimi:** Arsim i mesëm, të jetë i çertifikuar si mekanik xhenerik, elektromekanik.

1. **Përgjegjës Sektori, Sektori i Prokurimeve**

**Kandidati/ja duhet të plotësojë kërkesat e veçanta si më poshtë:**

**Arsimi:** Të zotërojë diplomë të nivelit “Master Profesional/ Master Shkencor me 120 kredite dhe 2 vite akademike/ ose e barazvlefshme me to sipas legjislacionit të arsimit të lartë” në Shkenca Juridike, Ekonomike, Inxhinierike. Edhe diploma e nivelit“Bachelor” duhet të jetë në të njëjtën fushë.

**Përvoja:** Të paktën 2 (dy) vjet përvojë pune në profesion.

**Tjetër:** Njohuri mbi: aktet ligjore/nenligjore: (i) Legjislacionin e Kodit te Punes dhe akte të tjera nënligjore në zbatim të tij; (ii) Kodin e Procedurave Administrative (iiI) Aktet ligjore dhe nënligjore në lidhje me organizimin dhe funksionimin e administratës shtetërore dhe institucionit, (iv) ligjin “Për miratimin e rregullave të prokurimit publik”; (v) “Për prokurimin publik”; (iv) “Për koncesionet dhe PPP në Republikën e Shqipërisë”.

Aftësi për të ofruar drejtim teknik, për të koordinuar, kontrolluar dhe vlerësuar veprimtarinë e vartësve dhe përdorimin e burimeve; aftësi për të shkëmbyer ide dhe mendime teknike dhe për të argumentuar propozimet përkatëse; aftësi shumë të mira organizimi, komunikimi dhe prezantimi.

1. **Përgjegjës Sektori, Sektori i Monitorimit të Kontratave**

**Kandidati/ja duhet të plotësojë kërkesat e veçanta si më poshtë:**

**Arsimi:** Të zotërojë diplomë të nivelit “Master Profesional/ Master Shkencor me 120 kredite dhe 2 vite akademike/ ose e barazvlefshme me to sipas legjislacionit të arsimit të lartë” në Shkenca Juridike, Ekonomike, Inxhinierike. Edhe diploma e nivelit “Bachelor” duhet të jetë në të njëjtën fushë.

**Përvoja:**  Të ketë të paktën 2 (dy) vjet përvojë pune në profesion..

**Tjetër:** Njohuri mbi: aktet ligjore/nenligjore: (i) Legjislacionin e Kodit te Punes dhe akte të tjera nënligjore në zbatim të tij; (ii) Kodin e Procedurave Administrative (iii) Aktet ligjore dhe nënligjore në lidhje me organizimin dhe funksionimin e administratës shtetërore dhe institucionit, (iv) Ligjin “Për miratimin e rregullave të prokurimit publik”; (v) “Për prokurimin publik”; (vi) “Për koncesionet dhe PPP në Republikën e Shqipërisë”. Aftësi për të ofruar drejtim teknik, për të koordinuar, kontrolluar dhe vlerësuar veprimtarinë e vartësve dhe përdorimin e burimeve; aftësi për të shkëmbyer ide dhe mendime teknike dhe për të argumentuar propozimet përkatëse; aftësi shumë të mira organizimi, komunikimi dhe prezantimi.

1. **Specialist (Auditues) Drejtoria e Auditimit të Brendshëm**

**Kandidati/ja duhet të plotësojë kërkesat e veçanta si më poshtë:**

**Arsimi:** Të ketë diplomë të nivelit “Master Shkencor/ Master Profesional”, me 120 kredite dhe 2 vite akademike/ e barazvlefshme me to sipas legjislacionit të arsimit të lartë”, në Shkenca Ekonomike / Juridike. Edhe diploma e nivelit Bachelor duhet të jetë në të njëjtën fushë, çertifikuar si “Auditues i Brendshëm në Sektorin Publik”, nga Ministria e Financave.

**Përvoja:**  Të ketë përvojë pune 3 vite në profesion. Në rast se nuk zotëron certifikatë si auditues i brendshëm duhet që brenda 2 viteve të para të certifikohet si auditues i brendshëm.

**Tjetër:** Njohuri të thella mbi: (i) Legjislacionin për Kodin e Punes, Legjislacionin për funksionimin e institucionit, Ligjin për auditimin e brendshëm në sektorin publik, dhe akteve të nxjerra në zbatim të tij; (ii) Për Menaxhimin Financiar dhe Kontrollin” dhe (iii) Manualin e Auditimit të Brendshëm, i miratuar me Urdhër të Ministrit të Financave. Njohuri të mira të gjuhës angleze dhe përdorimin e programeve kompjuterike. Aftësi për të përzgjedhur informacionin e nevojshëm ose materiale referuese të nevojshme, për të realizuar detyra që lidhen me fushën përkatëse të njohurive; aftësi shumë të mira organizative.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

1. **Kandidati/ja, duhet të dorëzojë dokumentacionin sipas kërkesave të paraqitura më lart për secilin pozicion:**
2. Kërkesë për aplikim për punësim;
3. Jetëshkrim (CV personale) i përditësuar me të dhëna të plota;
4. Diplomë të nivelit Bachelor dhe Master së bashku me listën e notave të noterizuara;
5. Diplomat që janë marrë jashtë vendit, duhet të jenë të njohura sipas legjislacionit në fuqi për njehsimin e diplomave (fotokopje e noterizuar e dokumentit të njehsimit);
6. Fotokopje të kartës së identitetit ose pasaportës;
7. Librezën e punës;
8. Vërtetim të gjendjes gjyqësore (dëshmi penaliteti);
9. Çertifikatë familjare;
10. Vërtetim nga Gjykata e Rrethit;
11. Vërtetim nga Prokuroria e Rrethit;
12. Vërtetim të gjendjes shëndetësore (raport mjeko-ligjor);
13. 2 (dy) Fotografi (në madhësi 4x6 cm);
14. Çdo dokument tjetër që vërteton njohuritë e gjuhës së huaj, trajnimeve, kulifikimeve, arsim shtesë, si dhe vlerësime positive të përmendura në jetëshkrim.
15. **Korpusi ligjor ku duhet të referohen kandidatët:**

* Kushtetuta e Republikës së Shqipërisë, e ndryshuar
* Ligji nr.44/2015 “Kodi i Procedurave Administrative në Republikën e Shqipërisë”, i ndryshuar
* Ligji nr.7961, datë 12.07.1995, “Kodi i Punës i Republikës së Shqipërisë” i ndryshuar

1. Kandidatët që do të aplikojnë për vendet vakante duhet të paraqesin dokumentet e mësipërme deri më **datë 25.09.2025 pranë Drejtorisë së Përgjithshme të Burgjeve.**
2. **Fazat dhe mënyrat e vlerësimit të kanditatëve**

Kandidatët do t’i nënshtrohen fazave të vlerësimit si verifikimin paraprak dhe vlerësimi i kandidatëve.

* Verifikimi paraprak, ka për qëllim të verifikojë nëse kandidatët plotësojnë kriteret e përcaktuara në shpalljen për konkurim.
* Vlerësimi i intervistës.

1. **Njoftimi i kandidatëve**

**Kandidatët duhet të paraqiten pranë Drejtorisë së Përgjithshme në datë 26.09.2025 ora 09:00 për zhvillimin e Intervistës me gojë.**

Njoftimi i kandidatëve fitues do të bëhet në faqen zyrtare të Drejtorisë së Përgjithshme të Burgjeve, [www.dpbsh.gov.al](http://www.dpbsh.gov.al)